**บันทึกข้อความ**

บช.001/63

**ส่วนงาน** คณะวิทยาศาสตร์ **โทร** …………….

**ที่** อว 69.5.1.1 / 1505 9 ธันวาคม 2567

**เรื่อง** ขอรายงานสรุปเนื้อหาและการนำไปใช้ประโยชน์

**เรียน** คณบดีคณะวิทยาศาสตร์

 ตามหนังสือที่ - ลงวันที่ 26 พฤศจิกายน 2567 ได้อนุญาตให้ข้าพเจ้าเข้าร่วมอบรมเรื่อง “มาตรฐานความปลอดภัยห้องปฏิบัติการที่เกี่บวกับสารเคมี (ESPReL checklist)” เมื่อวันพุธที่ 4 ธันวาคม 2567 เวลา 9.00 – 12.00 น. ณ ห้องเอกภพวิทยา คณะวิทยาศาสตร์ มหาวิทยาลับแม่โจ้ จังหวัดเชียงใหม่ นั้น

 บัดนี้ ข้าพเจ้าได้เข้าร่วมอบรมเรื่อง “มาตรฐานความปลอดภัยห้องปฏิบัติการที่เกี่บวกับสารเคมี (ESPReL checklist)” เป็นที่เรียบร้อยแล้ว ดังนั้นจึงขอรายงานสรุปเนื้อหาและประโยชน์ที่ได้รับ ดังนี้

1. สรุปเนื้อหาที่ได้รับจากการประชุม

ESPReL checklist คือ โครงการที่มีวัตถุประสงค์เพื่อพัฒนาและเสนอแนวปฏิบัติในการยกระดับ

มาตรฐานความปลอดภัยห้องปฏิบัติการวิจัย มีแนวคิดการดำเนินงานที่ใช้กระบวนการวิจัยอย่างมีส่วนร่วม การสร้างภาคีของหน่วยงานและห้องปฏิบัติการนำร่อง มีการจัดทำ “ร่างแนวปฏิบัติห้องปฏิบัติการวิจัยที่ดี” มีการทดลองใช้ร่างฯ ปรับแก้จนเป็นที่ยอมรับและปฏิบัติได้ โดยมีเครื่องมือที่ใช้อย่างเป็นรูปธรรม คือ ห้องปฏิบัติการต้นแบบ (Smart Lab Platform; ระบบบริหารจัดการความปลอดภัยในห้องปฏิบัติการ)

 ห้องปฏิบัติการวิจัยปลอดภัยประกอบด้วย 7 องค์ประกอบที่เชื่อมโยงกันอย่างเป็นระบบ ประกอบด้วย 1) การบริหารระบบการจัดการด้านความปลอดภัย 2) ระบบการจัดการสารเคมี 3) ระบบการจัดการของเสีย 4) ลักษณะทางกายภาพของห้องปฏิบัติการ อุปกรณ์และเครื่องมือ 5) ระบบการป้องกันและแก้ไขภัยอันตราย 6) การให้ความรู้พื้นฐานเกี่ยวกับด้านความปลอดภัยในห้องปฏิบัติการ และ 7) การจัดการข้อมูลและเอกสาร

 โดย Smart Lab Platform <https://smartlabsafety.nrct.go.th/cmu> ที่พัฒนาโดยมหาวิทยาลัยเชียงใหม่ถูกออกแบบมาเพื่อรองรับการบริหารจัดการนี้ให้มีความง่าย ช่วยจัดการข้อมูลสารสนเทศด้านความปลอดภัย โดยสามารถเชื่อมโยงฐานข้อมูลองค์ประกอบความปลอดภัยในห้องปฏิบัติการได้อย่างบูรณาการไร้รอยต่อ ผู้ใช้งานสามารถบันทึกและติดตามข้อมูลที่สำคัญในด้านความปลอดภัยได้แบบ realtime

 2. ประโยชน์ต่อการปฏิบัติงานในตำแหน่งหน้าที่

การอบรมในครั้งนี้ทำให้ข้าพเจ้าตระหนักถึงความสำคัญของการยกระดับมาตรฐานความปลอดภัย

ห้องปฏิบัติการวิจัยมากขึ้น และมีแนวทางในการดำเนินงานที่ใช้กระบวนการวิจัยอย่างมีความปลอดภัยมากขึ้น อีกทั้งจะมีผลต่อการขอทุนวิจัยจากหน่วยงานภายนอกที่ตระหนักถึงความสำคัญในการวิจัยที่ปลอดภัย เช่น วช. ซึ่งในอนาคตจะกำหนดให้ห้องปฏิบัติต้องมีระบบความปลอดภัย ESPReL checklist ดังกล่าวถึงจะยื่นขอสนับสนุนทุนวิจัยได้

 ประโยชน์ต่อหน่วยงาน (ระดับงาน/หลักสูตร/คณะ)

 เมื่อมีการดำเนินงานด้านความปลอดภัยของห้องปฏิบัติการตาม ESPReL checklist จะทำให้หน่วยงานต้นสังกัดของข้าพเจ้า (หลักสูตรสาขาเคมี) มีห้องปฏิบัตรการที่ปลอดภัยได้มาตรฐานเป็นที่ยอมรับระดับสากลต่อไป

 พร้อมนี้ได้แนบรูปถ่ายจากการเข้าการประชุมครั้งนี้จำนวน 1 แผ่น

 จึงเรียนมาเพื่อโปรดทราบ

 (................................................................)

 นางสาวกัญญา บุตราช

ความเห็นของผู้บังคับบัญชาชั้นต้น (ประธานอาจารย์ผู้รับผิดชอบหลักสูตร/ผู้อำนวยการสำนักงาน/หัวหน้างาน)

 บุคคลดังกล่าวได้นำความรู้ไปใช้ประโยชน์ ดังนี้ (โปรดระบุ)

บุคลากรที่ได้เข้ารับการอบรมในเรื่องความปลอดภัยในห้องปฏิบัติการจะสามารถทำให้บุคลากรได้มีการพัฒนาในด้านทักษะและความเข้าใจในการปรับปรุงพัฒนาห้องปฏิบัติการให้เกิดความเป็นมาตราฐานได้ยิ่งขึ้น ซึ่งจำเป็นอย่างมากต่อหลักสูตรที่จะพัฒนาทั้งทางด้านการเรียนการสอนและการวิจัยในอนาคต

 ()

 ประธานอาจารย์ผู้รับผิดชอบหลักสูตร

 12 / ธ.ค. / 2567

**รูปถ่ายจากการเข้าร่วมอบรมเรื่อง “มาตรฐานความปลอดภัยห้องปฏิบัติการที่เกี่บวกับสารเคมี**

**(ESPReL checklist)”**

**เมื่อวันที่ 4 ธันวาคม 2567 เวลา 9.00 – 12.00 น.**

**ณ ห้องเอกภพวิทยา คณะวิทยาศาสตร์ มหาวิทยาลัยแม่โจ้ จังหวัดเชียงใหม่**



